फुन्सोग नामग्याल
फुन्सोग नामग्याल सिक्किमका पहिलो छोग्याल थिए। पौराणिक कथा अनुसार, ९औँ शताब्दीका बौद्ध सन्त गुरु रिन्पोछेले पूर्वबाट आउने फुन्सोग सिक्किमको अर्को छोग्याल हुनेछ भनी भविष्यवाणी गरेका थिए। १६४२ मा, उत्तर, पश्चिम र दक्षिणबाट तीन लामाहरू छानिएको व्यक्तिको खोजीमा गए। हालको गान्तोक नजिकै, तिनीहरूले एक जना मानिसलाई दूध मन्थिरहेको भेट्टाए।नामग्यालका कामहरू देखेर तिनीहरू यति प्रभावित भए कि उहाँ चुनिएका व्यक्ति हुनुहुन्छ भनेर तिनीहरूले महसुस गरे र तुरुन्तै उहाँलाई राजाको ताज पहिराइदिए।

फुन्सोगले लामाहरूसँग मिलेर स्थानीय लेप्चा जनतालाई बुद्ध धर्ममा परिणत गरे र तिब्बतको चुम्बी उपत्यका, दक्षिणमा आधुनिक दार्जिलिङका केही भागहरू र पूर्वी नेपालको केही भागसम्म आफ्नो राज्य विस्तार गर्न थाले। उनको उत्तराधिकारी उनका छोरा तेनसुङ नामग्याल बनेका थिए।

सन्दर्भ सामग्रीहरू

सिक्किमका राजाहरू